મેન્સ ટાઈટલ માટે શરૂઆતથી જ ભાવનગર લોકપ્રિય મનાતું હતું. જોકે, માનુષની હાજરીથી વડોદરાની ટીમ આક્રમક બની હતી. પ્રથમ જલયે કૌશલને હરાવીને વિજયી શરૂઆત કરી હતી. બીજી મેચમાં માનુષ અને જીજ્ઞેશ જયસ્વાલની ટક્કર થઇ હતી. માનુષના ઉચ્ચ કક્ષાના ટોપ સ્પિન અને બેકહેન્ડ બનાના ફ્લિક્સથી જીજ્ઞેશ બેકફૂટ પર આવી ગયા હતા. માનુષે ત્રણ મેચમાં ફક્ત 15 પોઈન્ટ જ ગુમાવ્યા હતા અને 11-6 11-7 11-2 દ્વારા 2-૦થી વિજય મેળવી લીધી હતી. અન્ય મેચમાં વડોદરાનો વિદિત દેસાઈ ભાવનગરના કરનપાલ જાડેજા સામે હારી ગયો હતો.